Α4-0027/95

Απόφαση σχετικά με την κοινή θέση του Συμβουλίου για την έκδοση οδηγίας που αφορά τη χορήγηση δικαιώματος χρήσης της σιδηροδρομικής υποδομής και τη χρέωση τελών υποδομής (C4-0243/94 - 00/0490(SYN))

(Διαδικασία συνεργασίας: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου, (C4-0243/94 - 00/0490 (SYN)) ((ΕΕ C 354 της 13.12.1994, σ. 19)),

- έχοντας υπόψη τη γνωμοδότησή του σε πρώτη ανάγνωση ((ΕΕ C 205, 25.7.1994, σελ. 45)) σχετικά με την πρόταση της Επιτροπής προς το Συμβούλιο (COM(93)0678) ((ΕΕ C 24, 28.1.1994, σελ. 6)),

- έχοντας υπόψη του την τροποποιημένη πρόταση της Επιτροπής (COM(94)0316) ((ΕΕ C 225, 13.8.1994, σελ. 11)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 189 Γ της Συνθήκης ΕΚ,

- έχοντας υπόψη το άρθρο 67 του Κανονισμού του,

- έχοντας υπόψη τη σύσταση για δεύτερη ανάγνωση της Επιτροπής Μεταφορών και Τουρισμού (Α4-0027/95),

1. τροποποιεί ως εξής την κοινή θέση[semigr ]

2. αναθέτει στον Πρόεδρό του να διαβιβάσει την παρούσα απόφαση στο Συμβούλιο και την Επιτροπή.

(Χωριστή ψηφοφορία)

Άρθρο 1, παράγραφοι 2 και 3

>Αρχικό κείμενο>

2. Οι σιδηροδρομικές επιχειρήσεις των οποίων η δραστηριότητα περιορίζεται αποκλειστικά στην εκμετάλλευση των αστικών, προαστιακών ή περιφερειακών μεταφορών εξαιρούνται της παρούσας οδηγίας.

>Κείμενο μετά την ψηφοφορία στο ΕΚ>

2. Διαγράφεται

>Αρχικό κείμενο>

Οι σιδηροδρομικές επιχειρήσεις και οι διεθνείς ενώσεις των οποίων η δραστηριότητα περιορίζεται στην παροχή υπηρεσιών τύπου «σαΐτας» μεταφέροντας οδικά οχήματα μέσω του τούνελ κάτω από τη Μάγχη, εξαιρούνται επίσης της παρούσας οδηγίας.

>Αρχικό κείμενο>

3. Το δικαίωμα χρήσης της σιδηροδρομικής υποδομής κατανέμεται μέσω χορήγησης ζωνών γραφικών δρομολογίων σύμφωνα με την κοινοτική και την εθνική νομοθεσία.

>Κείμενο μετά την ψηφοφορία στο ΕΚ>

3. Διαγράφεται

(Τροπολογία 1)

Άρθρο 2, σημείο α)

>Αρχικό κείμενο>

α) «σιδηροδρομική επιχείρηση»: κάθε ιδιωτική ή δημόσια επιχείρηση η κύρια δραστηριότητα της οποίας συνίσταται στην παροχή υπηρεσιών σιδηροδρομικής μεταφοράς εμπορευμάτων και/ή επιβατών, υπό την προϋπόθεση ότι η ίδια παρέχει και την έλξη,

>Κείμενο μετά την ψηφοφορία στο ΕΚ>

α) «σιδηροδρομική επιχείρηση»: κάθε ιδιωτική ή δημόσια επιχείρηση η κύρια δραστηριότητα της οποίας συνίσταται στην παροχή υπηρεσιών σιδηροδρομικής μεταφοράς εμπορευμάτων και/ή επιβατών, υπό την προϋπόθεση ότι η ίδια παρέχει και την έλξη[semigr ] δεν περιλαμβάνονται όμως οι ιδιωτικές, τουριστικές και μουσειακές σιδηροδρομικές γραμμές[semigr ]

(Τροπολογία 2)

Άρθρο 4, παράγραφος 1, σημείο β)

>Αρχικό κείμενο>

β) υπηρεσίες που παρέχονται συνολικά ή εν μέρει βάσει υποδομής η οποία κατασκευάστηκε ή διασκευάστηκε για αυτές τις υπηρεσίες (ειδικές σιδηροδρομικές γραμμές υψηλής ταχύτητας ή εμπορευματικές γραμμές), με την επιφύλαξη των άρθρων 85, 86 και 90 της Συνθήκης.

>Κείμενο μετά την ψηφοφορία στο ΕΚ>

β) εξειδικευμένα είδη υπηρεσιών που επί υποδομής η οποία κατασκευάστηκε ή αναβαθμίστηκε για αυτές τις υπηρεσίες, ιδιαίτερα δε ειδικές σιδηροδρομικές γραμμές υψηλής ταχύτητας ή εμπορευματικές γραμμές, ή γραμμές συνδυασμένων μεταφορών, με την επιφύλαξη των άρθρων 85, 86 και 90 της Συνθήκης. Το δικαίωμα χρήσης ζωνών γραφικού δρομολογίου που χρησιμοποιούν τέτοιου είδους εξειδικευμένη υποδομή, θα πρέπει να χορηγείται κατά τρόπο δίκαιο και χωρίς διακρίσεις.

(Τροπολογία 3)

Άρθρο 6

>Αρχικό κείμενο>

Οι λογιστικοί λογαριασμοί του διαχειριστή μιας υποδομής πρέπει να είναι τουλάχιστον ισοσκελισμένοι, υπό κανονικές επιχειρηματικές συνθήκες και επί εύλογο χρονικό διάστημα. Στη στήλη του ενεργητικού περιλαμβάνονται τα έσοδα από τα τέλη χρήσης της υποδομής και οι κρατικές επιχορηγήσεις και στη στήλη του παθητικού οι δαπάνες υποδομής.

>Κείμενο μετά την ψηφοφορία στο ΕΚ>

1. Οι λογιστικοί λογαριασμοί του διαχειριστή μιας υποδομής πρέπει να είναι τουλάχιστον ισοσκελισμένοι, υπό κανονικές επιχειρηματικές συνθήκες και επί εύλογο χρονικό διάστημα. Στη στήλη του ενεργητικού περιλαμβάνονται τα έσοδα από τα τέλη χρήσης της υποδομής και οι κρατικές επιχορηγήσεις και στη στήλη του παθητικού οι δαπάνες υποδομής.

>Κείμενο μετά την ψηφοφορία στο ΕΚ>

2. Ο διαχειριστής της υποδομής μπορεί να χρηματοδοτήσει την ανάπτυξη της υποδομής, στην οποία περιλαμβάνεται η παροχή ή ανανέωση στοιχείων παγίου επενδυτικού ενεργητικού[semigr ] μπορεί επίσης να πραγματοποιήσει επιστροφή επί χρησιμοποιηθέντος κεφαλαίου.

(Τροπολογία 4)

Άρθρο 8, παράγραφος 1α (νέα)

>Κείμενο μετά την ψηφοφορία στο ΕΚ>

1α. Για να αποφευχθεί η στρέβλωση του ανταγωνισμού ανάμεσα στα μέσα μεταφοράς, τα τέλη που επιβάλλονται στα άλλα μέσα μεταφοράς θα υπακούουν στην ίδια αρχή του πραγματικού κόστους.

(Τροπολογία 5)

Άρθρο 10

>Αρχικό κείμενο>

1. Τα κράτη μέλη θεσπίζουν τις διαδικασίες της χορήγησης του δικαιώματος χρήσης της σιδηροδρομικής υποδομής οι οποίες ορίζονται στο άρθρο 1, παράγραφος 3. Οι διαδικασίες αυτές δημοσιεύονται από κάθε κράτος μέλος και κοινοποιούνται στην Επιτροπή.

>Κείμενο μετά την ψηφοφορία στο ΕΚ>

1. Τα κράτη μέλη θεσπίζουν χωρίς καθυστέρηση τις διαδικασίες της χορήγησης του δικαιώματος χρήσης της σιδηροδρομικής υποδομής οι οποίες ορίζονται στο άρθρο 1. Οι διαδικασίες αυτές δημοσιεύονται από κάθε κράτος μέλος και κοινοποιούνται στην Επιτροπή.

>Αρχικό κείμενο>

2. Η αίτηση δικαιώματος χρήσης σιδηροδρομικής υποδομής υποβάλλεται στον φορέα χορήγησης του κράτους μέλους αναχώρησης του δρομολογίου.

>Κείμενο μετά την ψηφοφορία στο ΕΚ>

2. Η αίτηση δικαιώματος χρήσης σιδηροδρομικής υποδομής υποβάλλεται στον φορέα χορήγησης του κράτους μέλους στο οποίο έχει την έδρα της η σιδηροδρομική επιχείρηση.

>Αρχικό κείμενο>

3. Ο φορέας στον οποίο υποβάλλεται η αίτηση ενημερώνει αμέσως τους ενδιαφερόμενους ομολόγους του φορείς οι οποίοι και δίνουν τη γνώμη τους το συντομότερο δυνατόν και το αργότερο ένα μήνα μετά την παράλαβή των απαραίτητων πληροφοριών[semigr ] κάθε φορέας χορήγησης μπορεί να απορρίψει αίτηση ενημέρωνοντας αμέσως το φορέα χορήγησης στον οποίο υποβλήθηκε η αίτηση

Ο οργανισμός χορήγησης στον οποίο υποβλήθηκε η αίτηση αποφασίζει επ' αυτής - σε συνεννόηση με τους ομολόγους τους φορείς - το συντομότερο δυνατόν και το αργότερο δύο μήνες από την ημερομηνία κατά την οποία διαβιβάσθηκαν όλες οι απαραίτητες πληροφορίες.

Μια αίτηση που απορρίπτεται για λόγους ανεπάρκειας υποδομής πρέπει να επανεξετάζεται κατά την επόμενη αναμόρφωση των δρομολογίων για τις σχετικές διαδρομές, εφόσον αυτό ζητηθεί από τον αιτούντα. Οι ημερομηνίες αναμόρφωσης των δρομολογίων ή άλλων διοικητικών ρυθμίσεων ανακοινώνονται στα ενδιαφερόμενα μέρη.

Η απόφαση ανακοινώνεται στην αιτούσα επιχείρηση. Κάθε απόρριψη πρέπει να αιτιολογείται.

>Κείμενο μετά την ψηφοφορία στο ΕΚ>

3. Εάν η αίτηση δικαιώματος χρήσης σιδηροδρομικής υποδομής αφορά ζώνη γραφικού δρομολογίου η οποία βρίσκεται εκτός των ορίων του κράτους μέλους όπου έχει την έδρα της η σιδηροδρομική επιχείρηση, η αίτηση θα πρέπει να υποβάλλεται στον φορέα χορήγησης δικαιώματος χρήσης του κράτους μέλους στο οποίο βρίσκεται το σημείο αναχώρησης ή άφιξης των εν λόγω σιδηροδρομικών υπηρεσιών.

3α. Όταν υποβάλλεται αίτηση η οποία αφορά νέα ζώνη γραφικού δρομολογίου, ο φορέας χορήγησης δικαιώματος χρήσης θα πρέπει να διακρίνει:

(α) ανάμεσα σε μια μοναδική αίτηση η οποία αφορά μια ζώνη γραφικού δρομολογίου για ένα συγκεκριμένο τρένο και σε αίτηση για ζώνη γραφικού δρομολογίου για την παροχή μιας τακτικής προγραμματισμένης υπηρεσίας[semigr ] και

(β) ανάμεσα σε αίτηση για ζώνη γραφικού δρομολογίου που αφορά έναν συγκεκριμένο φορέα χορήγησης δικαιώματος χρήσης και σε μια αίτηση για ζώνη γραφικού δρομολογίου που αφορά περισσότερους του ενός φορείς χορήγησης δικαιώματος χρήσης.

>Αρχικό κείμενο>

4. Η αιτούσα επιχείρηση μπορεί να έλθει κατευθείαν σε επαφή με τους άλλους φορείς χορήγησης εφόσον ενημερωθεί ο φορέας στον οποίο υποβλήθηκε η αίτηση.

>Κείμενο μετά την ψηφοφορία στο ΕΚ>

4. Όταν η αίτηση αφορά ζώνη γραφικού δρομολογίου για την παροχή τακτικής προγραμματισμένης υπηρεσίας για την οποία είναι υπεύθυνος ένας μόνο φορέας χορήγησης δικαιώματος χρήσης, ο φορέας αυτός αποφασίζει σχετικά με την αίτηση το συντομότερο δυνατόν και, το αργότερο, δύο μήνες μετά την υποβολή όλων των σχετικών πληροφοριών. Η απόφαση ανακοινώνεται στην αιτούσα επιχείρηση. Κάθε απόρριψη πρέπει να αιτιολογείται.

>Κείμενο μετά την ψηφοφορία στο ΕΚ>

4α. Όταν η αίτηση αφορά ζώνη γραφικού δρομολογίου για τακτικό προγραμματισμένο δρομολόγιο και για την οποία είναι υπεύθυνοι άνω του ενός φορείς χορήγησης δικαιώματος χρήσης, ο φορέας χορήγησης δικαιώματος χρήσης στον οποίο έχει υποβληθεί η αίτηση ενημερώνει αμέσως τους άλλους φορείς χορήγησης δικαιώματος χρήσης τους οποίους αφορά η αίτηση. Οι τελευταίοι λαμβάνουν απόφαση το συντομότερο δυνατόν, κανονικά εντός τριών μηνών αφότου τους υποβληθούν όλες οι απαραίτητες πληροφορίες. Οι φορείς αυτοί κοινοποιούν αμέσως την απόφασή τους στον φορέα χορήγησης δικαιώματος χρήσης στον οποίο έχει υποβληθεί η αίτηση.

>Κείμενο μετά την ψηφοφορία στο ΕΚ>

Ο φορέας χορήγησης δικαιώματος χρήσης στον οποίο έχει υποβληθεί η αίτηση, από κοινού με τους άλλους υπεύθυνους φορείς, ανακοινώνουν στην αιτούσα επιχείρηση, το ταχύτερο δυνατόν και, οπωσδήποτε, ικανό χρονικό διάστημα πριν από μια περίοδο κατάρτισης πίνακα δρομολογίων, τη συγκεκριμένη ημερομηνία κατά την οποία η ζώνη γραφικού δρομολογίου θα είναι διαθέσιμη[semigr ] η ημερομηνία αυτή θα πρέπει να βρίσκεται εντός των ορίων ενός λογικού χρονικού διαστήματος - κανονικά όχι μεγαλύερο των τριών μηνών - από την ημερομηνία υποβολής της αίτησης και ανακοινώνεται δημοσίως.

>Κείμενο μετά την ψηφοφορία στο ΕΚ>

4β. Εάν η αίτηση αφορά την εκτέλεση ενός μοναδικού δρομολογίου, ή μη τακτικών δρομολογίων, σε μια ζώνη γραφικού δρομολογίου και αφορά έναν μόνο φορέα χορήγησης δικαιώματος χρήσης, ο φορέας αυτός αποφασίζει σχετικά με την αίτηση το συντομότερο δυνατόν και το αργότερο εντός μηνός από την υποβολή όλων των σχετικών πληροφοριών. Η απόφαση ανακοινώνεται στην αιτούσα επιχείρηση. Κάθε απόρριψη πρέπει να αιτιολογείται.

>Αρχικό κείμενο>

5. Οι σιδηροδρομικές επιχειρήσεις στις οποίες χορηγήθηκε δικαίωμα χρήσης της υποδομής συνάπτουν τις απαραίτητες διοικητικές, τεχνικές και χρηματοοικονομικές συμφωνίες με τους διαχειριστές της υποδομής.

>Κείμενο μετά την ψηφοφορία στο ΕΚ>

5. Εάν μια αίτηση αφορά ένα μοναδικό δρομολόγιο ή μη τακτικά δρομολόγια σε ζώνη γραφικού δρομολογίου για την οποία είναι υπεύθυνοι περισσότεροι του ενός φορείς χορήγησης δικαιώματος χρήσης, ο φορέας προς τον οποίο έχει υποβληθεί η αίτηση ενημερώνει αμέσως τους άλλους υπεύθυνους φορείς χορήγησης δικαιώματος χρήσης σχετικά με την αίτηση που του υποβλήθηκε. Οι φορείς αυτοί θα αποφασίζουν το συντομότερο δυνατόν και, οπωσδήποτε, εντός μηνός αφότου τους υποβληθούν όλες οι σχετικές πληροφορίες και ενημερώνουν αμέσως τον φορέα προς τον οποίο υποβλήθηκε η αίτηση.

>Κείμενο μετά την ψηφοφορία στο ΕΚ>

Ο φορέας χορήγησης προς τον οποίο έχει υποβληθεί η αίτηση αποφασίζει, από κοινού με τους άλλους υπεύθυνους φορείς χορήγησης δικαιώματος χρήσης, σχετικά με την αίτηση, το συντομότερο δυνατόν και, οπωσδήποτε, εντός δύο μηνών από της υποβολής όλων των σχετικών πληροφοριών. Η απόφαση ανακοινώνεται στην αιτούσα επιχείρηση. Κάθε απόρριψη πρέπει να αιτιολογείται.

>Κείμενο μετά την ψηφοφορία στο ΕΚ>

5α. Κατά τη λήψη απόφασης σχετικά με τη χορήγηση δικαιώματος χρήσης σε ζώνη γραφικού δρομολογίου για την εκτέλεση τακτικών δρομολογίων, ο φορέας χορήγησης δικαιώματος χρήσης λαμβάνει υπόψη του όλες τις αιτήσεις που του έχουν υποβληθεί και κατά τη σειρά με την οποία υπεβλήθησαν. Η προσφορά μιας ζώνης γραφικού δρομολογίου παραμένει ανοικτή για ένα μήνα, περίοδος η οποία δεν επηρεάζεται από οποιαδήποτε εφαρμογή της διαδικασίας αναθεώρησης που προβλέπεται από το άρθρο 13, παρ. 1.

>Κείμενο μετά την ψηφοφορία στο ΕΚ>

5β. Επιπλέον της διαδικασίας που εκτέθηκε στις προηγούμενες παραγράφους, η αιτούσα επιχείρηση μπορεί να έλθει σε απευθείας επαφή με τους άλλους φορείς χορήγησης τους οποίους αφορά η συγκεκριμένη αίτηση.

>Κείμενο μετά την ψηφοφορία στο ΕΚ>

Ο φορέας χορήγησης δικαιώματος χρήσης στον οποίο υποβλήθηκε η αίτηση πρέπει να ενημερώνεται σχετικά.

>Κείμενο μετά την ψηφοφορία στο ΕΚ>

5γ. Η παραχώρηση μιας ή περισσότερων ζωνών γραφικού δρομολογίου εξαρτάται από την έκδοση πιστοποιητικού ασφαλείας εκ μέρους της αρμόδιας σε θέματα ασφαλείας αρχής. Το πιστοποιητικό αυτό πρέπει να βεβαιώνει ότι η σιδηροδρομική επιχείρηση διαθέτει τα μέσα για να ανταποκριθεί στους όρους ασφαλείας τους οποίους ορίζει η αρμόδια εκείνη αρχή. Ειδικά, η σιδηροδρομική επιχείρηση θα πρέπει να αποδείξει ότι είναι σε θέση να προσφέρει κατάλληλο τροχαίο υλικό, έλξη, προσωπικό και εξοπλισμό για την προς πραγματοποίηση υπηρεσία και διαδρομή.

>Κείμενο μετά την ψηφοφορία στο ΕΚ>

5δ. Η σιδηροδρομική επιχειρήση στην οποία έχει χορηγηθεί δικαίωμα χρήσης της σιδηροδρομικής υποδομής θα πρέπει να συνάψει τις απαραίτητες διοικητικές, τεχνικές και χρηματοοικονομικές συμφωνίες με τους διαχειριστές της σιδηροδρομικής υποδομής.

>Κείμενο μετά την ψηφοφορία στο ΕΚ>

5ε. Αίτηση η οποία απορρίφθηκε λόγω ανεπαρκούς μεταφορικής ικανότητας ή ακατάλληλης περιόδου κοινοποίησης θα επανεξετάζεται κατά την επόμενη προσαρμογή των ωραρίων των δρομολογίων τα οποία αφορά, εάν το ζητήσουν οι αιτούντες. Οι ημερομηνίες αυτών των προσαρμογών καθώς και άλλων διοικητικών τροποποιήσεων θα βρίσκονται στη διάθεση των ενδιαφερομένων μερών.